কালীঘাটে তৃণমূলের সম্প্রসারিত কোর কমিটির বৈঠকে যোগ দিচ্ছেন মুকুল রায়। যোগ দিচ্ছেন মুকুল অনুগত, বিদ্রোহী বিধায়ক সব্যসাচী দত্তও। তৃণমূল সূত্রে এমনটাই খবর। কোর কমিটির বৈঠকে সেকেন্ড ইন কমান্ড মুকুল রায়ের উপস্থিত থাকাটাই স্বাভাবিক। কিন্তু, সারদায় CBI তদন্তকে ঘিরে তৈরি হওয়া পরিস্থিতিতে বদলেছে তৃণমূলের অন্দরের সমীকরণও।
 কলকাতা: কালীঘাটে তৃণমূলের সম্প্রসারিত কোর কমিটির বৈঠকে যোগ দিচ্ছেন মুকুল রায়। যোগ দিচ্ছেন মুকুল অনুগত, বিদ্রোহী বিধায়ক সব্যসাচী দত্তও। তৃণমূল সূত্রে এমনটাই খবর। কোর কমিটির বৈঠকে সেকেন্ড ইন কমান্ড মুকুল রায়ের উপস্থিত থাকাটাই স্বাভাবিক। কিন্তু, সারদায় CBI তদন্তকে ঘিরে তৈরি হওয়া পরিস্থিতিতে বদলেছে তৃণমূলের অন্দরের সমীকরণও। কালীঘাটে এর আগের কোর কমিটির বৈঠকে ছিলেন না মুকুল রায়। শুক্রবার CBI জেরা শেষে CGO কমপ্লেক্স থেকে বেরিয়ে একবারও তৃণমূল বা তৃণমূল নেত্রীর নাম নেননি মুকুল রায়। তাঁর মুখে শোনা যায়নি মা-মাটি মানুষের স্লোগানও। এই পরিস্থিতিতে মুকুল রায় কালীঘাটের বৈঠকে যোগ দেবেন কি না, তা নিয়ে সংশয় তৈরি হয়। তৃণমূল সূত্রে খবর, দলীয় নেতৃত্বের তরফে মুকুলকে বোঝান হয় বৈঠকে অনুপস্থিত থাকলে ভুল বার্তা যাবে।